Josep Maria de Sagarra

**Josep Maria de SAGARRA i de Castellarnau** (Barcelono, 5-a de marto 1894 - 27-a de septembro 1961) estis hispana verkisto.

## Biografio
Josep Maria de Sagarra naskiĝis en Barcelono en 1894, en familion de kataluna nobelaro, estante la filo de la historiisto kaj sfragisto Fernando Sagarra y de Ciscar. Li studis juron ĉe la Universitato de Barcelono, komence kun la intenco eniri la diplomatian servon. Tamen, li baldaŭ decidis, ke li volas esti verkisto kaj en la aĝo de dek ok jaroj gajnis poezian premion ĉe Floraj Ludoj. 

Li plene dediĉis sin al ĵurnalismo, laborante kiel korespondanto en Germanio kaj kiel teatra kritikisto.

Tamen, lia ĉefa verko estis en la kampo de literaturo, precipe teatro kaj poezio, kiujn li ĉiam verkis en la kataluna lingvo. Li ofte kunlaboris kun la gazetaro, precipe kun *La Publicidad* kaj *El Mirador*. Ankaŭ lia laboro kiel tradukisto estas elstarigenda: la *Dia Komedio* de Danto, kaj la teatraĵoj de Shakespeare, Molière kaj Gogol. 

Kelkaj el liaj poezioj estis inspiritaj de popolkantoj kaj konataj antikvaj legendoj, kio igis lin tre populara poeto, kiu, laŭ multaj manieroj, plenigis la malplenon lasitan de Frederic Soler, Jacint Verdaguer, Ángel Guimerá kaj Joan Maragall.

Multaj el liaj verkoj estis tradukitaj en plurajn lingvojn, kaj kelkaj estis adaptitaj al filmoj (*El cafè de la Marina* kaj *La herida luminosa*). 

Lluís Llach, Guillermina Motta kaj Ovidi Montllor, inter aliaj, muzikigis liajn poemojn.

## Ĉefaj verkoj
### Poezio 
* Primer llibre de poemes, 1914
* El Mal Caçador, 1916
* Cançons d'abril i de novembre, 1918
* Cançons de taverna i d'oblit, 1922
* Cançons de rem i de vela, 1923
* Cançons de totes les hores, 1925
* El comte Arnau, 1928
* La rosa de cristall, 1933
* Àncores i estrelles, 1936
* Entre l’equador i els tròpics, 1938
* El poema de Montserrat, 1950
* Divina Comèdia, traduko de Dante, 1950

### Romanoj 
* Paulina Buxareu, 1919
* All i salobre, 1929
* Vida privada, 1932

### Antologioj de ĵurnalismaj artikoloj 
* Cafè, copa i puro, 1929
* L'aperitiu, 1937 o 1946
* Cola de gallo, 1959 
* Memòries, 1954
* L'ànima de les coses, 2001
* El perfum dels dies, 2004

### Teatro 
* Rondalla d'esparvers, 1918
* L'estudiant i la pubilla, 1921
* El jardinet de l'amor, 1922
* Dijous Sant, 1923
* El foc de les ginesteres, 1923
* Fidelitat, 1925
* La Llúcia i la Ramoneta, 1928
* Les llàgrimes de l'Angelina, 1928
* La Rambla de les floristes, 1935
* Judit, 1929
* Marçal Prior, 1926
* La filla del Carmesí, 1929
* La corona d'espines, 2000
* L'Hostal de la Glòria, 1931
* El cafè de la Marina, 1933
* La Plaça de Sant Joan, 1934
* Reina, 1935
* El prestigi dels morts, 1946
* La fortuna de Sílvia, 1947
* Galatea, 1948
* L'hereu i la forastera, 1949
* Les vinyes del Priorat, 1950
* L'alcova vermella, 1952
* La herida luminosa, 1954
* La paraula de foc, 1955
* El senyor Perramon, traduko de Molière, 1960
* El fiscal Requesens, traduko de Gogol, 1961

### Aliaj verkoj 
* Els ocells amics, 1922
* "Montserrat", 1960, turisma gvidilo
* Verdaguer, poeta de Catalunya, postmorte

## Eksteraj ligiloj 
*Manuskriptoj de Josep M. de Sagarra en la Biblioteca de Catalunya.

Kategorio:Katalunaj verkistoj